
	1.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Vēršam uzmanību uz to, ka saskaņā ar Ministru kabineta 2020. gada 22. septembra noteikumiem Nr. 598 "Kārtība, kādā civilo ekspertu nosūta dalībai starptautiskajā misijā vai operācijā" (turpmāk - noteikumi Nr.598) netiek paredzēti izņēmumi noteikumu Nr.598 10. punktā noteiktajam starptautiskās misijas dalības laika maksimālajam pieļaujamajam termiņam. Attiecīgi lūdzam tiesiski pamatot konkrētās starptautiskās misijas pagarinājumu uz ceturto gadu.

Piedāvātā redakcija
-
	Agita Strode (TM)

	2.
	Rīkojuma projekts
5.2. dzīvības un veselības apdrošināšana, atgriežoties no dienesta vietas 2024. gadā – 5 euro;
	Priekšlikums
Projekta 5.2. apakšpunktā norādīts, ka tiks segti izdevumi par "dzīvības un veselības apdrošināšana, atgriežoties no dienesta vietas", turpretim projektam pievienotajā izdevumu aprēķina tabulā tiek norādīta "ceļojuma apdrošināšana (atgriežoties no dienesta vietas)". Lūdzam apzināt plānotās izdevumu pozīcijas un salāgot projektā un ar to saistītajos dokumentos ietverto informāciju par apdrošināšanas izmaksām.

Piedāvātā redakcija
-
	Agita Strode (TM)

	3.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Vēršam uzmanību uz to, ka Eiropas Savienības Padome, nevis Ārlietu padome, 2014. gada 22. jūlijā, pamatojoties uz tās pieņemto Padomes 2014. gada 22. jūlija Lēmumu 2014/486/KDAP par Eiropas Savienības padomdevēju misiju civilās drošības sektora reformai Ukrainā (EUAM Ukraine) izveidoja padomdevēju misiju civilās drošības sektora reformai Ukrainā. Attiecīgi lūdzam precizēt pašreizējās situācijas aprakstu ietverot arī tiešu atsauci uz starptautiskās misijas izveidošanas lēmumu.

Piedāvātā redakcija
-
	Agita Strode (TM)

	4.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Lūdzam izvairīties no vispārinātām, nekonkrētām atsaucēm uz Eiropas Savienības tiesību aktiem, piemēram, ES Padomes 2019.gada 13.maija lēmums, un aicinām atsauces uz Eiropas Savienības tiesību aktiem noformēt atbilstoši juridiskās tehnikas prasībām, norādot šādu informāciju: institūcija (Komisija, Padome, Eiropas Parlaments), kas izdevusi attiecīgo tiesību aktu; tiesību akta pieņemšanas datums; veids (regula, direktīva, lēmums); numurs un nosaukums atbilstoši tiesību akta nosaukumam latviešu valodā EUR-Lex datu bāzē. Tāpat iesakām pirmo reizi lietojot atsauci, pieteikt saīsinājumu un turpmāk tekstā lietot pieteikto saīsinājumu.
Piemēram, Padomes 2022. gada 13. aprīļa lēmums (KĀDP) 2022/638, ar ko groza Lēmumu 2014/486/KĀDP par Eiropas Savienības padomdevēju misiju civilās drošības sektora reformai Ukrainā (EUAM Ukraine) (turpmāk - lēmums 2022/638).

Piedāvātā redakcija
-
	Agita Strode (TM)

	5.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Norādām, ka saskaņā ar juridiskās tehnikas prasībām un atbilstoši Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” 124. punktam visus lietotos saīsinājumus, rakstot pirmo reizi, atšifrē, iekavās norādot to turpmāko lietojumu. Kā arī, ja konkrētais apzīmējums tiek saīsināts, tad šis saīsinājums lietojams arī turpmāk tekstā. Anotācijas pašreizējās situācijas aprakstā tiek lietots saīsinājums "EĀDD", kas tekstā nav skaidrots un tiek izmantots tikai vienu reizi, attiecīgi lūdzam aizstāt "EĀDD" ar tā nesaīsināto formu, lai nodrošinātu anotācijas nepārprotamu un skaidru izpratni. Savukārt attiecībā uz saīsinājumu "MK" lūdzam ievērot nosacījumu, ka saīsinājums tiek veidot pirmo reizi tekstā pieminot saīsināmos vārdus.
Piedāvātā redakcija
-
	Agita Strode (TM)



